“ตระกูลจิราธิวัฒน์” ทิ้งหุ้น COL รวดเดียวเกือบ 20%
“ตระกูลจิราธิวัฒน์” ทิ้งหุ้น COL รวดเดียวเกือบ 20% โดยนายณรงค์ฤทธิ์ จิราธิวัฒน์ จำหน่าย 2.8% นายทศ จิราธิวัฒน์ จำหน่าย 2.08 % นายสุทธิธรรม จิราธิวัฒน์ จำหน่าย 3.15% นางสาวจริยา จิราธิวัฒน์ จำหน่าย 2.82%นายสุทธิลักษณ์ จิราธิวัฒน์ จำหน่าย 3.59% ทั้งหมดเป็นกลุ่มเดียวกันทั้งนี้ จำนวนจำหน่ายรวมทั้งกลุ่มคือ 18.28% 
8 ก.ค. 2558

ผู้สื่อข่าวรายงานว่า เมื่อวันที่ 3 ก.ค.2558 ได้มีรายงานการจำหน่าย หุ้นของบริษัท ซีโอแอล จำกัด (มหาชน) หรือ COL ซึ่งเป็นการจำหน่ายของกลุ่มจิราธิวัฒน์จำนวน 18.28% และจำนวนหลักทรัพย์ภายหลังการจำหน่ายคิดเป็น  35.27% ของสิทธิออกเสียงทั้งหมดของกิจการ
โดยนายณรงค์ฤทธิ์ จิราธิวัฒน์ จำหน่าย 2.8% นายทศ จิราธิวัฒน์ จำหน่าย 2.08 %นายสุทธิธรรม จิราธิวัฒน์ จำหน่าย 3.15%  นางสาวจริยา จิราธิวัฒน์ จำหน่าย 2.82%นายสุทธิลักษณ์ จิราธิวัฒน์ จำหน่าย 3.59%  ทั้งหมดเป็นกลุ่มเดียวกันทั้งนี้ จำนวนจำหน่ายรวมทั้งกลุ่มคือ 18.28%
อนึ่ง จากข้อมูลล่าสุดก่อนการจำหน่ายกลุ่มจิราธิวัฒน์จะมีสัดส่วนการถือหุ้น ดังนี้
ลำดับ
ผู้ถือหุ้นรายใหญ่
จำนวนหุ้น (หุ้น)
% หุ้น
1. 
นายณรงค์ฤทธิ์ จิราธิวัฒน์
31,385,500
9.81
2. 
นายสุทธิธรรม จิราธิวัฒน์
28,995,000
9.06
3. 
นายวรวุฒิ อุ่นใจ
28,241,100
8.83
4. 
นายพิชัย จิราธิวัฒน์
28,170,000
8.80
5. 
นายสุทธิลักษณ์ จิราธิวัฒน์
27,945,000
8.73
6. 
น.ส.จริยา จิราธิวัฒน์
27,519,000
8.60
7. 
นายทศ จิราธิวัฒน์
27,420,000
8.57
 ทั้งนี้ ก่อนหน้านี้ COL มีการทำรายการซื้อขายหุ้นสามัญของบริษัท (COL) ผ่านตลาดหลักทรัพย์แห่งประเทศไทย  (ตลท.) โดยเป็นการซื้อขายแบบ Big Lot ในวันที่  3 ก.ค.58  จำนวน  58,496,000 หุ้น หรือ คิดเป็น 18.28% ของทุนจดทะเบียนชำระแล้ว
ทั้งนี้ บริษัทยังคงมีนโยบายการบริหารและการดำเนินงานตามนโยบายเดิม   โดยไม่มีการเปลี่ยนแปลงโครงสร้างการบริหารงานของบริษัทที่มีนัยสำคัญแต่อย่างใด  ซึ่งหากบริษัทรับทราบข้อมูลการเปลี่ยนแปลงโครงสร้างผู้ถือหุ้นเพิ่มเติม จะดำเนินการแจ้งให้ตลท.และนักลงทุนทราบต่อไป
สำหรับข้อมูลตลท.ล่าสุด พบว่าผู้ถือหุ้นใหญ่ของ COL ได้แก่ นายณรงค์ฤทธิ์ จิราธิวัฒน์ จำนวน 9.81% , นายสุทธิธรรม จิราธิวัฒน์ 9.06% ,นายวรวุฒิ อุ่นใจ 8.83% , นายพิชัย จิราธิวัฒน์ 8.80% ,นายสุทธิลักษณ์ จิราธิวัฒน์ 8.73% ,นางสาวจริยา จิราธิวัฒน์ 8.60% ,นายทศ จิราธิวัฒน์ 8.57% เป็นต้น
ขอบคุณข้อมูลจากตลท.